
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Αυγούστου 2017 


ΤΕΥΧΟΣ ΠΡΩΤΟ 


Αρ 


. Φύλλου 123 


ΚΑΝΟΝΙΣΜΟΙ 

Αριθμ. αποφ. 4/21.7.2017 

Κανονισμός περί ανακηρύξεως ως Προσκυνη- 
ματικού, διοικήσεως και διαχειρίσεως του Ιερού 
Ναού Αγίου Παντελεήμονος Νήσου Σπιναλόγκας 
της Ιερός Μητροπόλεως Πέτρας καί Χερρονήσου. 

Η ΙΕΡΑ ΕΠΑΡΧΙΑΚΗ ΣΥΝΟΔΟΣ 
ΤΗΣ ΕΚΚΛΗΣΙΑΣ ΚΡΗΤΗΣ 

Λαβούσα υπ όψη: 

1. Το άρθρο 54 του ν. 4149/1961 «Περί Καταστατικού 
Χάρτου της εν Κρήτη Ορθοδόξου Εκκλησίας». 

2. Το άρθρο 53 του ν. 4310/2014 (ΦΕΚ Α'258/8-12-2014) 
«Έρευνα,Τεχνολογική Ανάπτυξη και Καινοτομία και άλλες 
διατάξεις». 

3. Το άρθρο 19, παρ. 1 του ν. 4301/2014 «Οργάνωση 
της νομικής μορφής των θρησκευτικών κοινοτήτων 
και των ενώσεών τους στην Ελλάδα και άλλες διατάξεις 
αρμοδιότητας Γενικής Γραμματείας θρησκευμάτων και 
λοιπές διατάξεις» 

4. Το άρθρο 14 του υπ'αριθμ. 7/2015 Κανονισμού της 
Ιεράς Επαρχιακής Συνόδου της Εκκλησίας Κρήτης, «Περί 
Ιερών Ναών και Ενοριών της Ιεράς Αρχιεπισκοπής και 
των Ιερών Μητροπόλεων της Εκκλησίας Κρήτης» (ΦΕΚ Α'/ 
61/23.6.2015). 

5. Τις υποχρεώσεις της ποιμαίνουσας Εκκλησίας προς 
το χριστεπώνυμο πλήρωμα, οι οποίες απορρέουν από 
τις Ευαγγελικές επιταγές, τους Ιερούς Κανόνες και τους 
Νόμους του Κράτους. 

6. Τις υφιστάμενες κοινωνικές και πνευματικές ανάγκες 
της Ιεράς Μητροπόλεως Πέτρας και Χερρονήσου. 

7. Την υπ'αριθμ. 402/7-7-2017 πρόταση του Σεβασμιω- 
τάτου Μητροπολίτου Πέτρας και Χερρονήσου Γερασίμου. 

8. Την υπ'αριθμ. 04/21-7-2017 απόφαση της Ιεράς 
Επαρχιακής Συνόδου της Εκκλησίας Κρήτης, αποφασίζει: 

Εγκρίνει το Καταστατικό Συστάσεως, Λειτουργίας, 
Διοικήσεως και Διαχειρίσεως του Εκκλησιαστικού Ιδρύ¬ 
ματος με την επωνυμία «ΙΕΡΟΝ ΠΡΟΣΚΥΝΗΜΑ ΑΓΙΟΥ 
ΠΑΝΤΕΛΕΗΜΟΝΟΣ ΝΗΣΟΥ ΣΠΙΝΑΛΟΓΚΑΣ της Ιεράς 
Μητροπόλεως Πέτρας και Χερρονήσου, ως κάτωθι: 

ΚΕΦΑΛΑΙΟ Α' 

ΣΥΣΤΑΣΗ - ΣΚΟΠΟΙ - ΠΟΡΟΙ ΚΑΙ ΔΙΑΧΕΙΡΙΣΗ 
ΤΩΝ ΠΟΡΩΝ 
Άρθρο 1 

Σύσταση - Επωνυμία - Έδρα - Νομική μορφή - 
Σφραγίδα 

α. Ο ιστορικός Ιερός Ναός Αγίου Παντελεήμονος νήσου 


Σπιναλόγκας, της Ιεράς Μητροπόλεως Πέτρας και Χερρο¬ 
νήσου, τεθείς από αμνημονεύτων ετών στη δημόσια λα¬ 
τρεία, καθίσταται Ιερόν Προσκύνημα, με την επωνυμία 
«ΙΕΡΟ ΠΡΟΣΚΥΝΗΜΑ ΑΓΙΟΥ ΠΑΝΤΕΛΕΗΜΟΝΟΣ ΝΗΣΟΥ 
ΣΠΙΝΑΛΟΓΚΑΣ», σύμφωνα με την υπ' αριθμ. 10 απόφαση 
του Πρακτικού 5/2017 του Μητροπολιτικού Συμβουλίου, 
αποτελούμενο από τον ομώνυμο Ιερό Ναό Αγίου Παντε¬ 
λεήμονος και του Παρεκκλησίου αυτού, επ' ονόματι του 
Αγίου Γεωργίου, το οποίον ευρίσκεται πλησίον του κοιμη¬ 
τηρίου, την ακίνητη περιουσία του Ναού και του Παρεκ¬ 
κλησίου, καθώς και από την κινητή περιουσία τους, όπως 
αυτή καταγράφεται στο σχετικό πρακτικό απογραφής. 

β. Από τη δημοσίευση του παρόντος Καταστατικού 
το συσταθέν Προσκύνημα αποτελεί Νομικό Πρόσωπο 
Ιδιωτικού Δικαίου (Ν.Π.Ι.Δ.) κατά τις διατάξεις του άρ¬ 
θρου 54 του ν. 4149/1961 «Περί Καταστατικού Χάρτου 
της εν Κρήτη Ορθοδόξου Εκκλησίας» και του άρθρου 
14 του υπ' αριθμ. 7/2015 Κανονισμού «Περί Ιερών Ναών 
και Ενοριών της Ιεράς Αρχιεπισκοπής και των Ιερών 
Μητροπόλεων της Εκκλησίας Κρήτης» (Φ.Ε.Κ. τεύχος Α' 
Φύλλο 61/23-6-2015). Η ονομασία του Ν.Π.Ι.Δ. θα είναι: 
«ΙΕΡΟ ΠΡΟΣΚΥΝΗΜΑ ΑΓΙΟΥ ΠΑΝΤΕΛΕΗΜΟΝΟΣ ΣΠΙ- 
ΝΑΛΟΓΚΑΣ» και στο εξής θα αναφέρεται εν συντομία 
στο παρόν ως «Ιερό Προσκύνημα».Το Ιερό Προσκύνημα 
υπάγεται πνευματικά, διοικητικά και κανονικά στην Ιερά 
Μητρόπολη Πέτρας και Χερρονήσου και τιμάται στη μνή¬ 
μη του Αγίου Παντελεήμονος (27 Ιουλίου). 

γ. Το Ιερό Προσκύνημα έχει σφραγίδα στρογγυλή, η 
οποία φέρει στο μέσο της παράσταση του Αγίου Πα¬ 
ντελεήμονος και κυκλικά, σε δύο παράλληλες σειρές, τίς 
λέξεις «ΙΕΡΑ ΜΗΤΡΟΠΟΛΙΣ ΠΕΤΡΑΣ ΚΑΙ ΧΕΡΡΟΝΗΣΟΥ», 
στην εξωτερική σειρά και «ΙΕΡΟ ΠΡΟΣΚΥΝΗΜΑ ΑΓΙΟΥ 
ΠΑΝΤΕΛΕΗΜΟΝΟΣ ΝΗΣΟΥ ΣΠΙΝΑΛΟΓΚΑΣ» στην εσω¬ 
τερική σειρά. 

Άρθρο 2 
Σκοπός 

Σκοπός του Ιερού Προσκυνήματος είναι: 
α. Η εντός του πλαισίου της Ορθόδοξου Πίστεως, Δι¬ 
δασκαλίας και παραδόσεως τιμητική λατρεία του Αγίου 
Παντελεήμονος, στη μνήμη του οποίου τιμάται ο Ιερός 
Ναόςτου Προσκυνήματος και η μελέτη, έρευνα και ανά¬ 
δειξη σε ηλεκτρονική η έντυπη μορφή του βίου και των 
απείρων θαυμάτων του. 

β. Η συντήρηση, επισκευή, ανάδειξη του εν λόγω Ιε¬ 
ρού Ναού και του Παρεκκλησίου του, καθώς και τυχόν 
επέκτασή του ή η κατασκευή άλλων κτισμάτων ή Ναού, 
που θα κριθούν απαραίτητα για την εξυπηρέτηση των 
σκοπών του Ιερού Προσκυνήματος. 

γ. Η προαγωγή και η ενίσχυση του πνευματικού, φι¬ 
λανθρωπικού, ιεραποστολικού και εν γένει ποιμαντικού 
έργου της Ιεράς Μητροπόλεως Πέτρας και Χερρονήσου. 

Άρθρο 3 

Μέσα 

α. Μέσα για την επίτευξη των ανωτέρω σκοπών είναι: 

1) Η τέλεση Ιερών Μυστηρίων, Ιερών Ακολουθιών και 
άλλων λατρευτικών πράξεων της Ορθοδόξου Εκκλησίας. 

2) Διάφορες εκδηλώσεις προσκυνηματικού και κοι¬ 
νωνικού χαρακτήρα που σχετίζονται με τα παραπάνω. 

β. Όλα τα ανωτέρω μέσα θα κινούνται εντός του πλαι¬ 
σίου των Ιερών Κανόνων της Ορθοδόξου Εκκλησίας, των 
νόμων της Ελληνικής Πολιτείας καθώς και των αποφάσε¬ 
ων της Ιεράς Επαρχιακής Συνόδου της Εκκλησίας Κρήτης 
και της Ιεράς Μητροπόλεως Πέτρας και Χερρονήσου. 

Άρθρο 4 

Πόροι του Ιερού Προσκυνήματος 

α. Πόροι του Ιερού Προσκυνήματος είναι: 

1) Τα έσοδα από τη διάθεση κεριού, λαδιού, αφιερω¬ 
μάτων, βιβλίων κ.λπ., από την περιφορά δίσκων, από το 
προϊόντων κυτίων, από την τέλεση Ακολουθιών, Μυστη¬ 
ρίων και λοιπών λατρευτικών πράξεων. 

2) Τα έσοδα τα οποία προέρχονται από τη νόμιμο αξι¬ 
οποίηση της κινητής και ακίνητης περιουσίαςτου Ιερού 
Προσκυνήματος. 

3) Κληρονομιές, κληροδοσίες, δωρεές, προσφορές, 
οικονομικές ενισχύσεις και αφιερώματα εκ μέρους κάθε 
τρίτου προς το Ιερό Προσκύνημα, καθώς επίσης και τα 
έσοδα που θα προέρχονται από αυτά. 

4) Επιχορηγήσεις, επιδοτήσεις και κάθε μορφής χρημα¬ 
τοδότηση από το Δημόσιο, Νομικά Πρόσωπα Δημοσίου 
η Ιδιωτικού Δικαίου,Τράπεζες, ΟργανισμούςΤοπικής Αυ¬ 
τοδιοίκησης, την Ευρωπαϊκή Ένωση κ. λ. π.. 

5) Τα χρηματικά υπόλοιπα, τιμαλφή και κινητά περιου¬ 
σιακά στοιχεία, που θα βρεθούν στην κατοχή του Ιερού 
Προσκυνήματος μετά από απογραφή και φωτογραφική 
αποτύπωσή τους, η οποία θα γίνει με την έναρξη της 
ισχύος του παρόντος Καταστατικού. 

6) Κάθε άλλη πρόσοδος από νόμιμη πηγή, η οποία θα 
προσάδει στους Ιερούς Κανόνες και στην τάξη της Ορ¬ 
θόδοξης Εκκλησίας. 

β. Οι εισπράξεις των πόρων του Ιερού Προσκυνήματος 
γίνονται με διπλότυπα εισπράξεων και οι πληρωμές με 
εντάλματα πληρωμών, στα οποία θα επισυνάπτονται τα 
σχετικά δικαιολογητικά της δαπάνης. Τα γραμμάτια ει- 
σπράξεως και τα εντάλματα πληρωμών θεωρούνται από 
την Ιερά Μητρόπολη Πέτρας και Χερρονήσου. Η οικονο¬ 
μική διαχείριση των πόρων του Ιερού Προσκυνήματος 
γίνεται, τηρουμένων των αναλογιών, με βάση τις διατά¬ 
ξεις οι οποίες ισχύουν για τους Ιερούς Ενοριακούς Ναούς. 

γ. Όλες οι εισπράξεις κατατίθενται στο Ταχυδρομικό 
Ταμιευτήριο η σε μια Ελληνική Τράπεζα. 

Άρθρο 5 

Διάθεση των πόρων του Ιερού Προσκυνήματος 

α. Τα έσοδα του Ιερού Προσκυνήματος διατίθενται, 
μετά από σχετική απόφαση της Διοικούσας Επιτροπής 
και σύμφωνα με τον εγκεκριμένο προϋπολογισμό, για 
τους ακόλουθους σκοπούς: 

1) Τη συντήρηση, εξωραϊσμό η εξοπλισμό του υπάρχο- 
ντος Ιερού Προσκυνηματικού Ναού και του Παρεκκλη¬ 
σίου αυτού και την ανέγερση άλλων κτισμάτων για την 
εξυπηρέτηση των σκοπών του Ιερού Προσκυνήματος. 


2) Τη συντήρηση και την αξιοποίηση της κινητής και 
ακίνητης περιουσίας του Ιερού Προσκυνήματος. 

3) Τις δαπάνες λειτουργίας του Ιερού Προσκυνήματος. 

4) Την καταβολή νομίμων εισφορών. 

5) Την ενίσχυση του ποικίλου πνευματικού, κοινωνι¬ 
κού και φιλανθρωπικού έργου της Ιεράς Μητροπόλεως 
Πέτρας και Χερρονήσου σε ποσοστό 35% επί των ακα¬ 
θαρίστων εισπράξεων. 

6) Την ενίσχυση των απόρων και εμπερίστατων συ¬ 
νανθρώπων μας. 

β. Στα έσοδα δεν συνυπολογίζονται δωρεές και κληρο¬ 
νομιές, στις οποίες τίθεται ρητώς όρος να περιέρχονται 
εξ ολοκλήρου στο Ιερό Προσκύνημα, χωρίς δικαίωμα 
περαιτέρω διαθέσεως του συνόλου η μέρους αυτών η 
των πόρων που προκύπτουν από την αξιοποίησή τους, 
σε άλλα νομικά η φυσικά πρόσωπα. 

γ. Οι πόροι του Προσκυνήματος θα διατίθενται για 
τους σκοπούς που αναφέρονται στο παρόν άρθρο κα¬ 
θώς και για την επίτευξη των σκοπών που αναφέρονται 
στο άρθρο 2 του παρόντος Καταστατικού. Η διάθεση 
των πόρων σε σκοπούς διαφορετικούς από τους ανα- 
φερόμενους στο παρόν Καταστατικό επιτρέπεται μόνον 
κατόπιν αποφάσεως του Μητροπολιτικού Συμβουλίου, 
με εισήγηση του Μητροπολίτη και τη σύμφωνη γνώμη 
της Διοικούσας Επιτροπής του Προσκυνήματος. 

Άρθρο 6 

Προϋπολογισμός - Δαπάνες - Απολογισμός 

α. Η Διοικούσα Επιτροπή του Ιερού Προσκυνήματος 
υποβάλλει κάθε χρόνο, και μέχρι 15 Δεκεμβρίου του 
προηγουμένου έτους τον τακτικό προϋπολογισμό του 
Ιερού Προσκυνήματος προς έγκριση στο Μητροπολιτικό 
Συμβούλιο της Ιεράς Μητροπόλεως Πέτρας και Χερρο¬ 
νήσου. Ο απολογισμός υποβάλλεται προς έγκριση με τη 
λήξη του οικονομικού έτους. 

β. Οι δαπάνες του Ιερού Προσκυνήματος προβλέπο- 
νται στα άρθρα του προϋπολογισμού του Ιερού Προ¬ 
σκυνήματος. Αναθεώρηση του προϋπολογισμού γίνεται 
μόνο κατόπιν αιτιολογημένης αποφάσεως της Διοικού- 
σας Επιτροπής και πάντα με προοπτική την καλύτερη 
πραγματοποίηση των σκοπών του Προσκυνήματος. 
Η τροποποίηση του προϋπολογισμού υποβάλλεται επί¬ 
σης προς έγκριση στο Μητροπολιτικό Συμβούλιο. 

ΚΕΦΑΛΑΙΟ Β' 

ΟΡΓΑΝΩΣΗ - ΔΙΟΙΚΗΣΗ ΚΑΙ ΕΚΠΡΟΣΩΠΗΣΗ 

ΤΟΥ ΙΕΡΟΥ ΠΡΟΣΚΥΝΗΜΑΤΟΣ 

Άρθρο 7 

Διοικούσα Επιτροπή 

α. Η Διοίκηση του Ιερού Προσκυνήματος ασκείται από 
πενταμελή (5) Διοικούσα Επιτροπή (Δ.Ε.). Πρόεδρος της 
Δ.Ε. είναι ο εκάστοτε Μητροπολίτης Πέτρας και Χερρο¬ 
νήσου. Αντιπρόεδρος ορίζεται ο κληρικός που θα ασκεί 
χρέη εφημερίου του Ιερού Προσκυνήματος και τον 
οποίο επιλέγει ο Μητροπολίτης. Ο Πρόεδρος διορίζει 
με Πράξη τα υπόλοιπα τρία μέλη της Δ.Ε. Τα οριζόμενα 
μέλη της Δ.Ε. είναι λαϊκοί, άνδρες ή γυναίκες. 

β. Ο Μητροπολίτης μπορεί να ορίσει με Πράξη του, 
εφόσον κριθεί αναγκαίο, τον αναπληρωτή του. Ο Μη¬ 
τροπολίτης εκχωρεί εγγράφως στον αναπληρωτή τις 
αρμοδιότητές του για συγκεκριμένο χρόνο, συνεδρί¬ 
αση η συνεδριάσεις. Αναπληρωτής μπορεί να ορισθεί 
οποιοσδήποτε κληρικός της Ιεράς Μητροπόλεως, μηδέ 

του Αντιπροέδρου εξαιρουμένου. Στην περίπτωση όμως 
που ως αναπληρωτής ορισθεί ο Αντιπρόεδρος, τότε η 
Δ.Ε. συνεδριάζει ως τετραμελής, κάθε μέλος της έχει μία 
μόνο ψήφο και βρίσκεται σε απαρτία όταν είναι παρόντα 
τρία τουλάχιστον από τα τέσσερα μέλη της. 

γ. Μέσα σε τριάντα μέρες από την κοινοποίηση του 
διοριστήριου εγγράφου των μελών της η Δ.Ε. συνέρχεται 
σε Συνεδρία κατόπιν προσκλήσεως του Προέδρου της, 
και συγκροτείται σε σώμα εκλέγοντας τον Γραμματέα και 
τονΤαμία. Ο Πρόεδρος, ο αναπληρωτής του Προέδρου 
η ο Αντιπρόεδρος δεν μπορούν να ασκούν ταυτόχρονα 
και τα καθήκοντα του Ταμία. 

δ. Η Δ.Ε. συνεδριάζει, κατόπιν προσκλήσεως του Προέ¬ 
δρου, του Αναπληρωτή του η του Αντιπροέδρου σε τόπο 
και χρόνο που ορίζεται κάθε φορά από τον προσκαλού- 
ντα. Σε περίπτωση που την πρόσκληση κάνει ο Αναπλη¬ 
ρωτής η ο Αντιπρόεδρος, τότε ο προσκαλών ενημερώνει 
για τη συνεδρίαση τον Πρόεδρο. Η συνεδρίαση γίνεται 
σε τακτή βάση μία φορά κάθε δύο μήνες και εκτάκτως, 
όποτε αυτό κριθεί απαραίτητο. Η Δ.Ε. μπορεί να συνεδρι¬ 
άσει και όταν το ζητήσουν δύο από τα μέλη της. 

ε. Η Δ.Ε. βρίσκεται σε απαρτία αν είναι παρόντα τα τρία 
εκ των μελών της. Οι αποφάσεις λαμβάνονται με απλή 
πλειοψηφία. Παρόντος του Προέδρου ο αναπληρωτής 
του, εφόσον δεν είναι ο Αντιπρόεδρος της Δ.Ε., δεν έχει 
δικαίωμα ψήφου, μπορεί όμως να εκφέρει άποψη η 
οποία καταγράφεται στα πρακτικά. 

στ. Η θητεία των μελών της Διοικούσας Επιτροπής 
είναι τριετής (3). Αν ένα μέλος παραιτηθεί, εκλείψει η 
απουσιάσει αδικαιολόγητα για τρεις συνεχείς συνεδρι¬ 
άσεις αντικαθίσταται από νέο μέλος που διορίζεται από 
τον Μητροπολίτη. Το αξίωμα των μελών της Δ.Ε. είναι 
τιμητικό και άμισθο. Επαναδιορισμός των μελών επιτρέ¬ 
πεται απεριόριστα, όμως όχι για περισσότερες από τρεις 
συνεχόμενες θητείες. 

ζ. Για τη λειτουργία της Δ.Ε. εφαρμόζονται κατ'αναλο¬ 
γίαν και συμπληρωματικά προς το παρόν Καταστατικό, 
οι διατάξεις που διέπουν τη λειτουργία των Εκκλησια¬ 
στικών Συμβουλίων των Ιερών Ναών. 

η. Στην περίπτωση χηρείας της Μητροπόλεως, το 
Ιερό Προσκύνημα συνεχίζει να διοικείται από την Δ.Ε., 
σύμφωνα με το παρόν Καταστατικό. Την περίοδο αυτή 
τα καθήκοντα του Προέδρου, εφόσον δεν υπάρχει ανα¬ 
πληρωτής, ασκεί ο Αντιπρόεδρος. Η διάρκεια όμως της 
θητείας της Δ.Ε. παρατείνεται, ακόμα και αν έχει παρέλ- 
θει η τριετία, μέχρι την εγκατάσταση νέου Μητροπολίτη 
Πέτρας και Χερρονήσου. 

Άρθρο 8 

Αρμοδιότητες Διοικούσας Επιτροπής 
και των Μελών της 

α. Η Δ.Ε. αποφασίζει για κάθε θέμα που έχει σχέση με 
το Ιερό Προσκύνημα, εκτός από εκείνα τα οποία υπά¬ 
γονται από τους Ιερούς Κανόνες και τον Νόμο στην αρ¬ 
μοδιότητα άλλου οργάνου. Μεταξύ άλλων έχει και τις 
παρακάτω αρμοδιότητες: 

1) Αποφασίζει και διενεργεί ό,τι απαιτείται για τη διατή¬ 
ρηση, τη βελτίωση, την τυχόν επέκταση του Ιερού Ναού 
και των υπολοίπων κτισμάτων είτε για την ανέγερση νέου 
Ναού και κτισμάτων. 

2) Μεριμνά για τη χρηστή διοίκηση και διαχείριση κα¬ 
θώς και για την αξιοποίηση των εσόδων και των περιου¬ 
σιακών στοιχείων του Ιερού Προσκυνήματος. 

3) Καταρτίζει τον προϋπολογισμό και τον απολογισμό 
και τον ισολογισμό του Ιερού Προσκυνήματος και τους 
υποβάλλει προς έγκριση στο Μητροπολιτικό Συμβούλιο. 


4) Αποφασίζει για τη διάθεση των πόρων του Προσκυ¬ 
νήματος εντός του πλαισίου των Ιερών Κανόνων, των 
νόμων και με βάση όσα προβλέπονται στο άρθρο 5 του 
παρόντος Καταστατικού. 

5) Τηρεί τα απαιτούμενα διοικητικά και διαχειριστικά 
βιβλία τα οποία αναφέρονται λεπτομερώς στο άρθρο 9 
του παρόντος Καταστατικού. 

6) Προσλαμβάνει και απολύει το προσωπικό, που 
κρίνεται αναγκαίο για την απρόσκοπτη λειτουργία του 
προσκυνήματος. 

β. Ο Πρόεδρος της Δ.Ε. η ο αναπληρωτής του: 

1) Εκπροσωπεί το Ιερό Προσκύνημα σε όλες τις έννο- 
μες σχέσεις του και έναντι κάθε αρχής. 

2) Συγκαλεί το Δ.Σ. τακτικά ανά δίμηνο η εκτάκτως 
εφόσον παρίσταται ανάγκη και καταρτίζει τον κατάλο¬ 
γο των προς συζήτηση θεμάτων σε συνεργασία με τον 
Γραμματέα. 

3) Κατευθύνει τις εργασίες του Συμβουλίου και υπο¬ 
γράφει τη σχετική αλληλογραφία. 

4) Τον Πρόεδρο απάντα η κωλυόμενο αντικαθιστά ο 
αναπληρωτής η κατά το άρθρο 7β του παρόντος ο Αντι¬ 
πρόεδρος, ο οποίος ασκεί τα καθήκοντα του Προέδρου 
σε όλη τους την έκταση. 

γ. Αρμοδιότητες του Γραμματέα, του Ταμία και των Με¬ 
λών της Δ.Ε., πέραν αυτών που αναφέρονται στο παρόν 
Καταστατικό, μπορούν να καθορισθούν με απόφαση 
του Προέδρου της Δ.Ε. 

Άρθρο 9 

Τηρούμενα βιβλία και στοιχεία 

α. Από τη Δ.Ε. του Ιερού Προσκυνήματος τηρούνται 
τα παρακάτω βιβλία και στοιχεία με τη συμβατική τους 
μορφή η με τη μορφή ηλεκτρονικού αρχείου: 

1) Πρωτόκολλο αλληλογραφίας. 

2) Βιβλίο πρακτικών Διοικούσας Επιτροπής. 

3) Βιβλίο ταμείου. 

4) Γραμμάτια εισπράξεων. 

5) Εντάλματα πληρωμών. 

6) Βιβλίο δωρεών και δωρητών (για δωρεές σε χρήμα). 

7) Βιβλίο αφιερωμάτων και τιμαλφών (για τις δωρεές 
σε είδος, τα κάθε μορφής αφιερώματα και την καταγρα¬ 
φή των τιμαλφών). Για τα τιμαλφή ειδικώς εκτός από την 
καταγραφή στο βιβλίο γίνεται και φωτογράφηση, φω¬ 
τογραφίζονται επίσης και τα αφιερώματα, εφόσον αυτό 
κριθεί απαραίτητο από τη Δ.Ε. 

8) Βιβλίο κτηματολογίου (για την υπάρχουσα ακίνητη 
περιουσία του Ναού και όποια άλλη θα αποκτηθεί με 
οποιοδήποτε νόμιμο τρόπο). 

9) Βιβλίο καταμετρήσεων (για την καταγραφή των κα¬ 
ταμετρήσεων των εισπράξεων από πώληση κεριού, των 
κυτίων, των παγκαρίων, των δίσκων και των εισπράξεων 
από πώληση διαφόρων εκκλησιαστικής χρήσεως ειδών, 
λιβάνι κ.λπ., κατά τη διάρκεια ολόκληρου του έτους και 
ειδικώς κατά την Ιερά Πανήγυρη του Ναού. 

10) Βιβλίο των τελουμένων στον Ιερό Προσκυνηματικό 
Ναό μυστηρίων (βαπτίσεις, γάμοι, χρίσμα). 

11) Η μερολόγιο των Ακολουθιών και των εκδηλώσεων 
(για την ημερολογιακή και κατ' έτος καταγραφή όλων 
των εκκλησιαστικών Ακολουθιών που λαμβάνουν χώρα 
στο Ιερό Προσκύνημα, εκτός από αυτές που αναφέρο- 
νται στην παράγραφο 10 του παρόντος άρθρου, καθώς 
και για τις πάσης φύσεως εκδηλώσεις εκπαιδευτικού, 
ποιμαντικού η κοινωνικού χαρακτήρα, που γίνονται στο 
προσκύνημα). 

12) Τυχόν άλλα βιβλία και φάκελοι που θα κριθούν 
απαραίτητα από τη Διοικούσα Επιτροπή. 

β. Όλα τα βιβλία τηρούνται από τον Γραμματέα της Δ.Ε. 
εκτός από τα διαχειριστικά (βιβλίο ταμείου, γραμμάτια 
εισπράξεων, εντάλματα πληρωμών και βιβλίο καταμε¬ 
τρήσεων), τα οποία τηρεί οΤαμίας.Το βιβλίο των τελου¬ 
μένων μυστηρίων τηρεί ο Αντιπρόεδρος εφημέριοςτου 
Ιερού Προσκυνήματος και το ημερολόγιο ο Γραμματέας 
σε συνεργασία με τον Αντιπρόεδρο, εφημέριο του Ιερού 
Προσκυνήματος. 

Άρθρο 10 

Εκπροσώπηση και αντικατάσταση 
α.Το Ιερό Προσκύνημα εκπροσωπείται ενώπιον κάθε 
εκκλησιαστικής, πολιτικής, διοικητικής, στρατιωτικής 
και κάθε άλλης αρχής από τον Πρόεδρο της Διοικούσας 
Επιτροπής η τον αναπληρωτή του η όποιο μέλος της 
Διοικούσας Επιτροπής ορίζεται για τον σκοπό αυτό από 
τον Πρόεδρο η τον αναπληρωτή του Προέδρου. 

β. Σε περίπτωση που για οποιοδήποτε λόγο ο Πρό¬ 
εδρος δεν ασκεί τα καθήκοντά του τον αντικαθιστά ο 
αναπληρωτής, εφόσον έχει οριστεί, ειδάλλωςτον αντι¬ 
καθιστά ο Αντιπρόεδρος. 

Άρθρο 11 

Κατά παραπομπή διατάξεις 

Για τις τυχόν εκποιήσεις κινητών, ακινήτων, και τιμαλ¬ 
φών, την αποδοχή δωρεάς, κληρονομιάς η κληροδοσίας, 
τη σύσταση η παραίτηση από δικαίωμα η υποχρέωση 
σε ακίνητο του Ιερού Προσκυνήματος και τη σχετική 
άσκηση ένδικων μέσων, εφαρμόζονται οι περί Ιερών 
Προσκυνημάτων διατάξεις, που διέπουν την Ορθόδοξη 
Εκκλησία στην Ελληνική Επικράτεια. 

ΚΕΦΑΛΑΙΟ Γ' 

ΤΕΛΙΚΕΣ ΔΙΑΤΑΞΕΙΣ ΙΣΧΥΣ 

Άρθρο 12 

Κατάργηση Ιερού Προσκυνήματος 
α.Το Ιερό Προσκύνημα καταργείται κατόπιν αιτιολο¬ 
γημένης και δημοσιευμένης αποφάσεως του Μητροπο- 
λιτικού Συμβουλίου της Ιεράς Μητροπόλεως Πέτρας και 
Χερρονήσου, η οποία εγκρίνεται από την Ιερά Επαρχιακή 
Σύνοδο της Εκκλησίας Κρήτης. Η απόφαση δημοσιεύε¬ 
ται στην Εφημερίδα της Κυβερνήσεως και στο περιοδικό 
«ΑπόστολοςΤίτος», Επίσημο Δελτίο της Εκκλησίας Κρήτης. 

β. Μετά την κατάργηση του Ιερού Προσκυνήματος ο 
Ιερός Ναός και η περιουσία του περιέρχονται στην Ιερά 
Μητρόπολη Πέτρας και Χερρονήσου. 


Άρθρο 13 

Δαπάνη προϋπολογισμού Ιεράς Μητροπόλεως 
Από τις διατάξεις του παρόντος Καταστατικού δεν δη- 
μιουργείται δαπάνη εις βάρος του προϋπολογισμού της 
Ιεράς Μητροπόλεως Πέτρας και Χερρονήσου. 

Άρθρο 14 

ΙσχύςΤροποποίηση Κανονισμού 
α. Το Καταστατικό αυτό συντάχθηκε και ψηφίστηκε 
από το Μητροπολιτικό Συμβούλιο της Ιεράς Μητροπό¬ 
λεως Πέτρας και Χερρονήσου (απόφαση 10 Πρακτικού 
5/2017), εγκρίθηκε από την Ιερά Επαρχιακή Σύνοδο της 
Εκκλησίας Κρήτης στην Συνεδρίαση της 21ης Ιουλίου 
2017 (Αρ. αποφ. 04/21-7-2017) και η ισχύς του αρχίζει 
από την καταχώρισή του στην Εφημερίδα της Κυβερ¬ 
νήσεως και στο περιοδικό «ΑπόστολοςΤίτος», Επίσημο 
Δελτίο της Εκκλησίας Κρήτης. 

β. Το παρόν Καταστατικό Λειτουργίας τροποποιείται 
για την καλύτερη αντιμετώπιση των αναγκών του Ιερού 
Προσκυνήματος με απόφαση των τεσσάρων πέμπτων 
των μελών της Δ.Ε.. Κάθε τροποποίηση πρέπει να εγκρι- 
θεί από το Μητροπολιτικό Συμβούλιο της Ιεράς Μητρο¬ 
πόλεως Πέτρας και Χερρονήσου καθώς και από την I. 
Επαρχιακή Σύνοδο της Εκκλησίας Κρήτης και ισχύει από 
την δημοσίευσή της στο Φύλλο Εφημερίδας της Κυβερ¬ 
νήσεως και στο περιοδικό «ΑπόστολοςΤίτος», Επίσημο 
Δελτίο της Εκκλησίας Κρήτης. 

Άρθρο 15 

Τελικό 

Κάθε θέμα που δεν προβλέπεται από τις διατάξεις 
του παρόντος Καταστατικού, βασίζεται σε αυτές και 
δεν τις αντιβαίνει ρυθμίζεται με χωριστή απόφαση της 
Διοικούσας Επιτροπής και πάντοτε σύμφωνα με τους 
Ιερούς Κανόνες της Ορθόδοξης Εκκλησίας, τις διατάξεις 
και τους νόμους που διέπουν την Ορθόδοξη Εκκλησία 
στην Ελληνική Επικράτεια, ειδικώς αυτές που αφορούν 
τα Ιερά Προσκυνήματα, το Σύνταγμα και τους Νόμους 
της Ελληνικής Πολιτείας». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 21 Ιουλίου 2017 

Ο Πρόεδρος 

ΤΟ Κρήτης ΕΙΡΗΝΑΙΟΣ 

